**Pareiškėjo pavadinimas:** Prienų rajono savivaldybės administracija.

**Projekto pavadinimas:**. Viešosios erdvės Naujosios Ūtos kaime sutvarkymas ir pritaikymas vietos gyventojų poreikiams.

**Paraiškos nr.:** LEADER-12-PRIENAI-02-030.

**Projekto aprašymas:** Prienų rajono savivaldybės naujosios Ūtos seniūnija – struktūrinis padalinys, esantis pietvakarinėje dalyje, užima 8140 ha plotą, apjungia 25 kaimus, kuriose gyvena 1089 gyventojai. Nemaža dalis gyventojų (54 proc.) yra vidutinio ir jauno amžiaus, todėl jų užimtumo ir poilsio organizavimas – pagrindinė projekto organizavimo veikla. Dėl lėšų stygiaus nėra nei vienos viešos erdvės, tinkamos laisvalaikio praleidimui ar įvairių renginių organizavimui. Naujosios Ūtos kaime esantis parkas yra vienintelė vieta tinkanti kaimo šventėms, tačiau šiuo metu jame nėra jokios poilsiui reikalingų įrengimų bei statinių. Parko teritorijoje, užimančioje 2 ha, yra tvenkinys. Tai vienintelis viešo naudojimo vandens telkinys, kuriame galima įrengti paplūdimį. Parkas yra labai patogioje vietoje – Naujosios Ūtos kaimo centre, yra privažiavimas, vieta pamėgta kaimo gyventojų. Parko teritoriją sudaro trys sklypai, projekto veiklos bus vykdomos tik viename (unikalus nr. 4400-1841-1013).

Projekto metu bus įrengta pavėsinė, vaikų žaidimų aikštelė, automobilių stovėjimo aikštelė, pėsčiųjų takas, bus įrengtas teritorijos apšvietimas, nupirkta pavėsinės ir vaikų žaidimų aikštelės inventorius. Parko teritorijos šienavimui bus nupirktas vejos pjovimo traktorius. Įgyvendinus projektą jo poveikis bus ilgalaikis, o rezultatais vietos gyventojai naudosis neribotą laiką. Projekto tęstinumą užtikrins Prienų rajono savivaldybės administracija ir Naujosios Ūtos seniūnija. Naujosios Ūtos seniūnija rūpinsis aikštyno priežiūra, tvarkymu, šienavimu, padės organizuoti renginius bendruomenei.

Vietos projektas nepažeidžia ES horizontaliųjų sričių: darnaus vystymosi, lygių galimybių, regioninės plėtros bei informacinės visuomenės. Prienų rajono savivaldybės administracija įsipareigoja be rašytinio strategijos vykdytojo (VVG) ir Agentūros sutikimo mažiausiai penkerius metus nuo Vietos projekto vykdymo sutarties pasirašymo nedaryti esminio projekte numatytos veiklos pasikeitimo.

**Projekto tikslas:** siekti pagerinti kaimo gyventojų laisvalaikio praleidimo sąlygas ir tenkinant vietos gyventojų poreikius sutvarkyti parką.

**Projekto uždaviniai:**

1. Pavėsinės įrengimas su inventoriumi;
2. Vaikų žaidimo aikštelės įrengimas;
3. Automobilių stovėjimo aikštelės įrengimas;
4. Pėsčiųjų tako įrengimas;
5. Teritorijos apšvietimo įrengimas;
6. Vejos pjovimo traktoriaus įsigijimas.

**Projekto įgyvendinimo trukmė:** 8 mėnesiai.

**Projekto vertė su PVM:** 88 925,05 Lt.

**Paramos suma:** 66 142,60 Lt.

**Iš paramos lėšų netinkama finansuoti PVM suma, kuri apmokama iš šiam tikslui skirtų ŽŪM bendrųjų valstybės asignavimų:** 13 889,95 Lt.

**Pareiškėjo ir (ar) partnerio indėlis:** 8 892,50 Lt.